text: Ny motorvej på hærvejen 
  16 marts 2010 kl. 11.47
  Beslutningen om at lave en eventuel Hærvejsmotorvej op gennem Jylland til aflastning af den østjyske motorvej, kan tidligst træffes i efteråret næste år, skriver viborgfolkeblad.dk.
  Ny jysk motorvej 
  Det siger Venstres trafikpolitiske ordfører, Kristian Pihl Lorentzen i en kommentar til den første undersøgelse af, hvor en ny jysk motorvej kan komme til at gå. Der har længe været diskussion om linieføringen, der kan begynde nord for Vejle fjord-broen, Vejen eller Billund.  
  
  Hærvejsmodellen den rigtige 
  Det er rådgivningsfirmaet Niras, der har lavet en foreløbig screening af mulige linjeføringer, og skitseret ni mulige linjeføringer. I godt halvdelen af skitserne er en ny, midtjysk motorvej gennem eller tæt på Viborg med i forslagene. 
  - Hærvejs-modellen er den rigtige. Det vigtige er, at der nu er lavet nogle beregninger og sat nogle streger på papiret, siger Kristian Pihl Lorentzen.
  